**Ջեսիկա Ֆոլկհոլթ** (անգլ.՝ Jessica Falkholt, մայիսի 15, 1988(1988-05-15), Սիդնեյ, Ավստրալիա - հունվարի 17, 2018(2018-01-17), Kogarah), ավստրալիացի դերասանուհի։

Կենսագրություն և կարիերա
------------------------

Ջեսիկա Ֆոլկհոլթը ծնվել է 1988 թվականի մայիսի 15-ին՝ Սիդնեյում (Նոր Հարավային Ուելս, Ավստրալիա)՝ շվեդ Լարս Յորան Ֆոլկհոլթի (07.01.1948 - 26.12.2017) և իտալուհի Վիվիան Ֆոլկհոլթի (Պոնտիչելո, 03.01.1957 - 26.12.2017) ընտանիքում։ Նա ուներ փոքր քույր՝ Անաբել Ֆոլկհոլթը (22.04.1996 - 29.12.2017): Սովորել է Քասլ Հիլում՝ Գիլրոյ քոլեջում և 2006 թվականին արժանացավ բարձրագույն դպրոցի վկայագրի։ Նա ստացել է Նոր Հարավային Ուելսի համալսարանի արվեստի և հաղորդակցման արվեստի բակալավրի աստիճան, իսկ սովորելու ընթացքւմ խաղացել է մի քանի թատերական ներկայացումներում, այդ թվում` երաժշտական «Կաբարե»-ում։ Ուսումն ավարտելուց հետո աշխատել է Seven Network և Carnival Films-ում՝ ստեղծելով պորտֆոլիո, նկարահանվելով հեռուստատեսային հոլովակներում։

2012 թվականին Ֆոլկհոլթն ընդունվել է դրամատիկական արվեստի ազգային ինստիտուտ։ Սովորելու ընթացքում մի քանի փոքր հեռուստատեսային դերեր է խաղացել, այդ թվում`«Խորամանկ բիզնեսում»։ Ֆոլկհոլթը դրամատիկական արվեստի ազգային ինստիտուտն ավարտել է 2015 թվականին, իսկ 2016 թվականին Հոուփ Մորիսոնի «Դեպի տուն» սերիալում ստացել է երկրորդ պլանի դեր։

2017 թվականին ավարտել է իր առաջին «Հարմոնիա» գեղարվեստական ֆիլմը, որը պետք է հեռարձակվեր 2018 թվականին։ Նա նաև հյուրի դերով հանդես է եկել Nine Network «Խայթոցների ակումբ» դրամայում։ Ավտովթարից առաջ Ֆոլկհոլթն ավարտել է «Խորհրդավոր ճանապարհ» դրամայի նկարահանումները, որտեղ խաղացել է Ժենևևի դերը։

Ավտովթար և մահ
--------------

2017 թվականի դեկտեմբերի 26-ին Ֆոլկհոլթը ծնողների՝ 69-ամյա Լարսի ու 60-ամյա Վիվիանի և 21-ամյա քրոջ՝ Անաբելի հետ միասին վթարի ենթարկվեցին։ Քույրերի ծնողները տեղում մահացան։ Երբ մեքենան այրվեց, Ջեսիկային և Անաբելին մեքենայից կենդանի դուրս բերեցին, սակայն Անաբելը մահացավ երեք օր անց՝ դեկտեմբերի 29-ին՝ Լիվերպուլի հիվանդանոցում։ Մահացավ նաև մյուս մեքենայի 50-ամյա վարորդը՝ Քրեյգ Էնթոնի Ուիթոլը, որը հաճախ էր գիտակցաբար խախտում ճանապարհային երթևեկության կանոնները։

Վթարի հետևանքով Ֆոլկհոլթը տեղափոխվեց Սիդնեյի Սուրբ Ջորջ հիվանդանոց, որտեղ վիրահատվեց, ինչի հետևանքով հեռացվեցին երիկամները և գանգի մասերը։ 2018 թվականի հունվարի 9-ին թաղվեցին Ջեսիկայի ծնողները և քույրը, իսկ հաջորդ օրը անջատեցին նրա կյանքի արհեստական ապահովման սարքը, ինչը հունվարի 12-ին հաստատեց հիվանդանոցի մամլո քարտուղարը։ Նա մահացավ հիվանդանոցում՝ 2018 թվականի հունվարի 17-ին՝ 29 տարեկան հասակում։

Ծանոթագրություններ
------------------

1. ↑  Find A Grave — 1996.
2. ↑  «2006 Higher School Certificate». *boardofstudies.nsw.edu.au*. Վերցված է 2018 թ․ հունվարի 6-ին.
3. ↑  «'Always part of the family': Home and Away's message to actress in critical condition». SBS. 2017 թ․ դեկտեմբերի 29. Վերցված է 2017 թ․ դեկտեմբերի 29-ին.
4. ↑  «Jessica Falkholt 'remains in critical condition' after horror crash». Nine.com.au. 2018 թ․ հունվարի 12. Վերցված է 2018 թ․ հունվարի 11-ին.
5. ↑  Knox, David (2018 թ․ հունվարի 17). «Vale: Jessica Falkholt». TV Tonight. Վերցված է 2018 թ․ հունվարի 17-ին.
6. ↑  «Mystery Road's Aaron Pedersen pays tribute to late co-star Jess Falkholt». *TV Week*. 2018 թ․ հունիսի 4. Վերցված է 2018 թ․ հունիսի 20-ին.
7. ↑  Mitchell, Georgia (2017 թ․ դեկտեմբերի 30). «Annabelle Falkholt dies in hospital days after crash that killed her parents». The Sydney Morning Herald. Վերցված է 2018 թ․ հունվարի 1-ին.
8. ↑  «Jessica Falkholt: Home and Away star's sister dies in crash». BBC News. 2017 թ․ դեկտեմբերի 29. Վերցված է 2017 թ․ դեկտեմբերի 29-ին.
9. ↑  «Driver who hit 'Home and Away' star and her family on Boxing Day was a serial traffic offender». *The Daily Telegraph*. Վերցված է 2017 թ․ դեկտեմբերի 29-ին. `{{cite web}}`: Invalid `|url-access=yes` (օգնություն)
10. ↑  «Jessica Falkholt: Home and Away actress has died, hospital says». BBC. 2018 թ․ հունվարի 16. Վերցված է 2018 թ․ հունվարի 16-ին.
11. ↑  «Jessica Falkholt dies in hospital after family killed in South Coast crash». Sydney Morning Herald. 2018 թ․ հունվարի 17.

Արտաքին հղումներ
----------------

* Ջեսիկա Ֆոլկհոլթ Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Find A Grave |

 |